पीयूष मिश्रा
पीयूष मिश्रा (जन्म १३ जनवरी १९६३) एक भारतीय नाटक अभिनेता, संगीत निर्देशक, गायक, गीतकार, पटकथा लेखक हैं। मिश्रा का पालन-पोषण ग्वालियर में हुआ और १९८६ में उन्होंने दिल्ली स्थित नेशनल स्कूल ऑफ़ ड्रामा से स्नातक की शिक्षा प्राप्त की। उन्होंने मकबूल, गुलाल, गैंग्स ऑफ वासेपुर जैसी फ़िल्मों में गाने गाये हैं। पीयूष मिश्रा को उनके मित्र एन के शर्मा ने 1989 में साम्यवाद से परिचित कराया था और वे 20 वर्षों तक पूरी तरह से वामपंथी कार्यकर्ता थे।